**Dan darovitih učenika**

Dana 21.03.2017 u OŠ Stoja je obilježen Dan darovitih učenika. Učenici nižih razreda su obilježili ovaj dan na različite načine. Uz Dan darovitih učenika, obuhvatili su i teme Downovog sindroma, te Dan šuma.

Prvi razredi su se osvrnuli na temu Svjetski dan Downovog sindroma i dali podršku slikanjem u različitim čarapama te su razgovarali i pisali pjesme o nadarenim učenicima.

Drugi razredi su obilježili Dan darovitih s poveznicom na prvi dan proljeća tako što su u grupama izražavali svoje pjesničke i likovne sposobnosti - pjesmama, pričama i crtežima.

Treći i četvrti razredi su Dan darovitih obilježili tako što su razgovorom obuhvatili i druge teme (Downov sindrom, Dan šuma…) te izradili prezentacije i posvetili se izradi plakata.

Na satu Hrvatskoga jezika učenica Maja Šebelić prezentirala je knjigu Princezini dnevnici po vlastitom izboru uz pročitano djelo. Pripremila je prezentaciju i interpretirala ulomak koji joj se najviše sviđa. Na kraju sata pripremila je i kratak kviz za učenike.

Učenici četvrtih, šestih i sedmih razreda pokazali su svoje glazbene vještine na satu glazbene kulture – pjevali, svirali, prezentirali razne instrumente, tj. upoznavali razred s instrumentima te su izvodili poznata glazbena djela.

Hvala svima koji su na bilo koji način sudjelovali i obilježili Dan darovitih svojim talentima i sposobnostima koje su danas pokazali!

Marta Mišković i Eni Bošković, 8.b